b"\n_START_ARTICLE_\nTemporada 1999-00 del Val\xc3\xa8ncia CF\n_START_SECTION_\nResum de la temporada\n_START_PARAGRAPH_\nEl Val\xc3\xa8ncia CF va emergir com un pes pesant del futbol internacional arribant a la final de la Champions League aquell any. El nou entrenador H\xc3\xa9ctor C\xc3\xbaper va centrar-se a fer del Val\xc3\xa8ncia un equip eminentment defensiu. Tot i la percepci\xc3\xb3 general que aquell Val\xc3\xa8ncia va ser molt m\xc3\xa9s defensiu que el de la temporada anterior, va concedir el mateix nombre de gols que quan l'entrenava Claudio Ranieri. Entre els jugadors destacats, va despuntar Gaizka Mendieta (votat com el millor migcampista de la Champions League), Gerard L\xc3\xb3pez, el porter Santiago Ca\xc3\xb1izares, Javier Farin\xc3\xb3s i el golejador Claudio L\xc3\xb3pez, que va ser venut a la Lazio en acabar la temporada. La Lazio havia estat l'oponent del Val\xc3\xa8ncia en quarts de finals de la Champions League, on els merengots d'imposaren en un global 5-3 als campions d'It\xc3\xa0lia. Gerard va ser venut a l'equip on es va formar, el FC Barcelona, per 15 milions de Lliures. El Bar\xc3\xa7a havia estat el rival del Val\xc3\xa8ncia a les semifinals de Champions, on el Val\xc3\xa8ncia va guanyar 4-1 al partit d'anada a Mestalla. Tot i perdre 2-1 al Camp Nou, el Val\xc3\xa8ncia jug\xc3\xa0 la final a l'Stade de France, on s'enfrontaren al Real Madrid en la primera final amb dos equips de la lliga espanyola de la hist\xc3\xb2ria de la competici\xc3\xb3. Un Val\xc3\xa8ncia afeblit va perdre la final per 3-0."